Կարելի է որ այդպէս ըլլայ, բայց դարձեալ շատ կարեւոր հարցումներ կը մնան անպատասխան։ Օրինակի համար կարելի չ՚ըլլար բացատրել թէ արդեօք ինչու այդքան մեծ գումարներ պահուած են ննջասենեակներու դրամարկղներու մէջ։ Իրաւ ալ օրինական դրամի համար ո՞վ կը մտաբերէ կօշիկի տուփերու մէջ պահել։ Բայց ինչպէս որ ըսինք, այս պատկերները ի զօրու են նաեւ մեր համայնքային հաստատութիւններէն ներս ալ եւ դարձեալ որքան զարմանալի թէ մեր մէջ ալ քիչ չեն այն միամիտները, որոնք կոյրզկուրայն կը հաւատան ձեւով մը իրենց վստահած մարդկանց։